फैजाबाद मा एैसन कउनौ किसान नाय हइन जेकै फसल नाय खराब भै बाय। हर किसान अबकी फसल के बर्वादी से परेषान बाटे। लकिन कइयौ जगह अबहीं तक सर्वे भी नाय भै। जेसे जगह-जगह किसान आत्महत्या करत हइन। गरीब किसान करैं तौ काव करैं? एक दुई बिगहा खेती जियै कै सहारा रहीं। वहू मा कुछ नाय भै तौ कैसे परिवार कै पेट पाल जाये। बेमौसम बरसात के डर से किसान गेहूं कटाई कइके मड़ाई करत अहैं। काहे से जवन जानवरन के ताई भूसा लायक बचा बाय उहौ न बचे।